open-index/open-wikipedia-markdown huggingface dataset:
M!ssundaztood

**M!ssundaztood** הוא אלבומה השני של הזמרת פינק, אשר יצא לאור בשנת 2001. האלבום זכה להצלחה מסחרית ברחבי העולם והוציא מתוכו סינגלים שהפכו ללהיטים, בהם: "Get the Party Started", "Don't Let Me Get Me", "Just like a Pill" ו- "Family Portrait". לינה פרי הייתה שותפה לכתיבת מרבית שירי האלבום ואף התארחה באחד השירים. ביולי 2006, האלבום הגיע למכירות של 5.3 מיליון עותקים בארצות הברית. האלבום הגיע בהמשך למכירות של 12 מיליון עותקים, והסינגלים מתוך האלבום מכרו ארבעה מיליון עותקים. האלבום מוקם במקום ה-94 באנגליה ברשימת הנמכרים ביותר בכל הזמנים כאשר מכר 1,712,173 עותקים.

## רשימת רצועות
שלוש גרסאות שונות של האלבום יצא לאורו: המקורית, עריכה מיוחדת שכללה דיסק DVD וגרסת שלישית עם רצועת בונוס- "Catch-22".

### גרסת ארצות הברית




### גרסת אירופה




### DVD




## מיקומי שיא

## קישורים חיצוניים

* מילים לשירי האלבום

## הערות שוליים

קטגוריה:אלבומי פינק
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי לינדה פרי
קטגוריה:אלבומים שהופקו על ידי סקוט סטורץ'
קטגוריה:אלבומי פלטינה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת אריסטה רקורדס
Try This

**Try This** הוא אלבומה השלישי של הזמרת פינק, אשר יצא לאור ב-11 בנובמבר 2003.
## הפקה
רוב השירים הופקו ונכתבו על ידי טים ארמסטרונג. לינדה פרי, שהשתתפה בכתיבת רוב אלבומה הקודם של פינק, M!ssundaztood. האלבום כלל שיתופי פעולה עם האמן Peaches, בשיר "Oh My God", והשיר "Feel Good Time", עם ויליאם אורביט, נכלל בפסקול הסרט המלאכיות של צ'רלי: בהילוך גבוה.

האלבום מוקם במקום התשיעי במצעד המכירות האמריקאי, כאשר נמכר כ- 147,000 בשבוע הראשון למכירה. במאי 2004, האלבום הגיע לטופ 10 במצעדי אנגליה, קנדה ואוסטרליה. ביולי 2006, האלבום מכר 709,000 עותקים בארצות הברית. הסינגל הראשון מתוך האלבום, "Trouble", מוקם במקום השני במצעד המכירות בקנדה, והגיע לטופ 10 באנגליה ובאוסטרליה, אך מוקם רק במקום ה-68 בארצות הברית. הסינגל הבא, "God Is a DJ", נכשל ולא הצליח להיכנס לטופ 100 בארצות הברית, הגיע למקום התשיעי באנגליה. הסינגל השלישי, "Last to Know", מוקם במקום ה-21 באנגליה, ולא יצא לאור בארצות הברית.

## רשימת רצועות




**שירי בי-סיידס:**




## מיקומי שיא

## קישורים חיצוניים

* מילים לשירי האלבום

## הערות שוליים

קטגוריה:אלבומי פינק
קטגוריה:אלבומים שהופקו על ידי ויליאם אורביט
קטגוריה:אלבומים שהופקו על ידי לינדה פרי
קטגוריה:אלבומי פלטינה באוסטרליה
קטגוריה:אלבומי פלטינה בארצות הברית
קטגוריה:אלבומי פלטינה בממלכה המאוחדת
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
ז'ילינה (מחוז)

**מחוז ז'ילינה** הוא אחד משמונה המחוזות של סלובקיה הממוקם בצפון מערב סלובקיה. שטח המחוז 6788 קמ"ר והוא מחולק לאחת עשרה נפות בהן התגוררו נכון לדצמבר 2004 כ-694,129 תושבים, מתוכם כ-23% הם ילדים עד גיל 17.

הערים הראשיות במחוז ז'ילינה הן צ'דצה (26,000 תושבים), ז'ילינה (86,000 תושבים), דולני קובין (20,000 תושבים), רוז'ומברוק (30,000 תושבים), מרטין (59,000 תושבים), ליפטובסקי מיקולש (32,500 תושבים) וקיסוצקה נובה מסטו (16,000 תושבים).

האזורים הכפריים בנפות הצפון מזרחיות של מחוז ז'ילינה היו בעלות תשתיות מים חלקיות בלבד נכון לשנת 2003, כאשר בנפת נמסטובו רק 17.3% מהתושבים היו מחוברים למערכת ביוב בסוף שנת 2003 בנוסף לכך, במחוז ז'ילינה קיים האגם הגדול ביותר בסלובקיה, ליפטובסקה מרה .

האזורים בעמק הואה במחוז טרנצ'ין ובמחוז ז'ילינה נחשבים למעוזים של לאומנות סלובקית.

ההרכב האתני של אוכלוסיית המחוז (לפי מרשם אוכלוסין משנת 2011)
* סלובקים - 93.1%
* צ'כים - 0.6%
* אחרים - 6.3% 

## קישורים חיצוניים

* 

## הערות שוליים

קטגוריה:סלובקיה: מחוזות
I'm Not Dead

**I'm Not Dead** ("אני לא מתה") הוא אלבומה הרביעי של הזמרת פינק. האלבום יצא לאור בצפון אמריקה ב-4 באפריל 2006 ואחר כך בשאר העולם. שמו המקורי של האלבום היה אמור להיות "Long Way to Happy" (הדרך ארוכה להיות מאושרת) אך מאוחר יותר הוא שונה ל-I'm Not Dead.

## רשימת רצועות

## קישורים חיצוניים

* מילים לשירי האלבום

## הערות שוליים

קטגוריה:אלבומי פינק
קטגוריה:אלבומים באנגלית
קטגוריה:אלבומים שהופקו על ידי בוץ' ווקר
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי מקס מרטין
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי יהלום באוסטרליה
קטגוריה:אלבומי חברת לה-פייס רקורדס
אמה קרקבי

**אמה קרולין קרקבי** (באנגלית: **Emma Carolyn Kirkby**; נולדה ב-26 בפברואר 1949 בקמברלי, סארי) היא זמרת סופרן בריטית, ואחת הדמויות המרכזיות בתנועה לביצוע אותנטי.

## קריירה
בראשית דרכה לא טיפחה קרקבי ציפיות להיות לזמרת מקצועית. כסטודנטית ללימודים קלאסיים באוניברסיטת אוקספורד ומורה, שרה להנאתה במקהלות ובקבוצות קטנות ובעיקר נהנתה משירת רפרטואר רנסאנס ובארוק. קולה לא היה גדול במיוחד ועל כן, הפוטנציאל שלה לשירה סולנית לא היה ברור מאליו, אך קלותו וצלילותו עשו אותו מתאים ביותר למוזיקה שהעדיפה לשיר. כישרון הביטוי הטבעי שלה, הקולורטורה הגמישה והרגישות למילים מקנים לה הערכה מרובה מצד פרשני תקופות אלה. סגולותיה כזמרת מוזיקה עתיקה ובארוקית מציבות אותה כמודל למתמחים בתחום זה.

קרקבי הייתה בין מייסדיה של מקהלה טאוורנר ובשנת 1973 החלה בקשר ממושך עם "קונסורט המוזיקה". היא השתתפה בהקלטות המוקדמות של דקה פלורילגיום, הן עם קונסורט המוזיקה והן עם האקדמיה למוזיקה עתיקה. בנטייתה למוזיקה עתיקה הייתה יוצאת דופן בקרב רוב זמרות הסופרן יוצאות המכללות, שלא שאפו להתאים את קולן לכלים אותנטיים דווקא. היה עליה למצוא גישה ייחודית משלה, ובכך מצאה עזר רב במורתה, ג'סיקה קש ובמנצחים, הזמרים והנגנים, שעמם עבדה במשך השנים. היא עומדת בקשרים עם הרכבים קאמריים ותזמורות בתחום הביצוע האותנטי, בעיקר "לונדון בארוק", תזמורת הבארוק מפרייבורג, "ל'אורפיאו" מלינץ ותזמורת עידן הנאורות. לאחרונה יצרה קשרים גם עם קבוצות צעירות יותר כמו האנסמבל הפאלאדי ואנסמבל פלורילגיום. היא משמשת גם פטרונית למקהלת הבנות של קתדרלת בריסטול.

הופעתה הראשונה של אמה קרקבי על במת האופרה כזמרת אופרה מקצועית הייתה בשנת 1983, בהפקה של "קופיד ומוות" של מתיו לוק וכריסטופר גיבונס. קרקבי שרה לעיתים קרובות בהדרכת אנדרו פארוט, אנתוני רולי וכריסטופר הוגווד. הרפרטואר שלה מקיף יצירות רבות ומגוונות, החל בשירים איטלקים מן המאה ה-14 ועד אריות של היידן ומוצרט. היא משתתפת קבועה ב"קונסורט המוזיקה" של רולי. בשנת 2001 השתתפה בביצוע ה"גלוריה", יצירה שנמצאה מחדש וזוהתה כפרי עטו של הנדל.

בין הקלטותיה הרבות דידו ואניאס של הנרי פרסל (גם בתפקיד דידו בהקלטה משנת 1981 וגם בתפקיד בלינדה בהקלטה משנת 1994), "ונוס ואדוניס", "אורלנדו", אורפאו של מונטוורדי, "קליאופידה" של יוהאן אדולף האסה, תקליטורים של קנטטות ואריות של הנדל ומגוון קנטטות ומדריגלים איטלקיים, שירים אנגליים ויצירות מקהלתיות מתקופת הבארוק ומן התקופה הקלאסית.

## קישורים חיצוניים

* 
* ביוגרפיה של אמה קרקבי 
* ביוגרפיה קצרה בליווי תמונות 

קטגוריה:זמרי סופרן
קטגוריה:זמרות במוזיקה הקלאסית
קטגוריה:זמרות לידר
קטגוריה:מוזיקאיות בריטיות
קטגוריה:גבירות מפקדות במסדר האימפריה הבריטית
קטגוריה:בריטיות שנולדו ב-1949
קטגוריה:בריטים שנולדו ב-1949
מיכאיל פרדקוב

**מיכאיל יפימוביץ' פרדקוב** (ברוסית: **Михаил Ефимович Фрадков**; נולד ב-1 בספטמבר 1950) הוא איש ממשל רוסי ממוצא יהודי, שכיהן כראש ממשלת רוסיה בשנים 2004–2007. משנת 2007 ועד 2016 כיהן כראש סוכנות הביון הרוסית, הסו"ר.

## ביוגרפיה
פרדקוב נולד בשנת 1950 בכפר קורומוץ' (Курумоч) במחוז סמרה, לאב יהודי ולאם רוסייה. בילדותו עברה משפחתו למוסקבה.

ב-1972 סיים לימודים לתואר מהנדס במכון להנדסת מכונות של מוסקבה. מ־1973 עבד במחלקה הכלכלית בשגרירות ברית המועצות בהודו. בהתאם למצב שאז שרר בברית המועצות תפקיד מסוג זה היה ניתן לקבל רק תוך ניצול קשרים חזקים בממשל או תוך תמיכת הק.ג.ב. בהתחשב שפרדקוב יהודי והוריו נטולי קשרים, קרוב לוודאי בתחילת שנות ה-70 החל לשרת בק.ג.ב ומינוי זה היה קשור לפעילותו בארגון.

מ־1975 עבד בחברה הממשלתית לייצוא של תעשייה כבדה (Тяжпромэкспорт). ארגון זה היה מטפל במכירות נשק סובייטי למדינות שונות. עבודתו בחברה ככל הנראה גם הייתה קשורה עם חברותו בארגון ביון. בשנות ה-80 עבד במוסדות ממלכתיים שונים שעוסקים בקשרי־חוץ כלכליים.

ב־1991 התמנה ליועץ בכיר של נציגויות רוסיה בארגונים הבינלאומיים השונים של האומות המאוחדות. מ־1992 - סגן השר לקשרי־חוץ כלכליים של רוסיה; בשנת 1997 קיבל את תפקיד השר. פרש מהתפקיד בשנת 1998 עם פרישתה של ממשלת ויקטור צ'רנומירדין והתמנה למנכ"ל חברת הביטוח אינגוסטראך (Ингосстрах).

במאי 1999 חזר לפוליטיקה בתפקיד שר המסחר, אך פרש מהתפקיד עם פירוק ממשלת סרגיי סטפשין וקיבל את תפקיד האחראי על הביטחון הכלכלי של רוסיה במועצת הביטחון של רוסיה. ב־2001 קיבל את תפקיד מנהל משטרת המס של רוסיה. מ־2003 שימש כנציג מטעם רוסיה באיחוד האירופי. במרץ 2004 מונה לראש הממשלה לאחר שוולדימיר פוטין פיטר את ממשלתו של מיכאיל קסיאנוב.

פרדקוב מיעט להביע דעות מדיניות, ונתפס כראש ממשלה ניהולי המבצע את מדיניות הנשיא.

ב-12 בספטמבר 2007 הוא התפטר מתפקיד ראש הממשלה, ובמקומו מינה פוטין את ויקטור זובקוב. באוקטובר אותה שנה הוא מונה למנהל שירות ביון החוץ, סוכנות הביון של רוסיה.

ב-22 בספטמבר 2016 פוטין החליט כי ב-5 באוקטובר יוחלף על ידי סרגיי נארישקין בעוד הוא עצמו מונה למנהל המכון הרוסי למחקרים אסטרגיים (RISI).

## קישורים חיצוניים

* 
* 

## הערות שוליים

קטגוריה:ראשי ממשלת רוסיה
קטגוריה:פוליטיקאים רוסים
קטגוריה:ראשי ביון החוץ ברוסיה ובברית המועצות
קטגוריה:ראשי ממשלה יהודים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור גיאורגי הקדוש (הפדרציה הרוסית)
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1950
ריצ'רד קליידרמן

**ריצ'רד קליידרמן** (בצרפתית: **Richard Clayderman**, נולד בשם פיליפ פאז'ה (**Philippe Pagès**) ב-28 בדצמבר 1953) הוא פסנתרן ומלחין צרפתי אשר הוציא מספר אלבומים בהם מוזיקה מקורית וכן ביצועים מחודשים לשאנסונים צרפתיים ויצירות פסנתר קלאסיות.

קליידרמן זכה להצלחה רבה בסוף שנות ה-70 ובשנות ה-80 לאחר שהתפרסם בשנת 1976 עם צאת הסינגל "בלאדה לאדלין" (Ballade pour Adeline) אשר הולחנה על ידי פול דה סנוויל . הסינגל שהיה לחן מודרני לפסנתר נמכר ב-22 מיליון עותקים ב-38 מדינות. מאז הקליט קליידרמן מאות סינגלים נוספים והיה לאחד מהנגנים המצליחים ביותר בעולם אשר מוציא אלבומים אינסטרומנטליים בלבד.

## קורות חייו
קליידרמן התחיל ללמוד פסנתר אצל אביו שהיה מורה לאקורדיון ולפסנתר. בגיל 12 התקבל לקונסרבטואר של פריז שם זכה להכרה ולהערכה כנער. בריאותו הרופפת של אביו וקשיים כלכליים שחוותה משפחתו, לא אפשרו לו פיתוח קריירה כפסנתרן קלאסי. כדי להרוויח למחייתו הוא החל לעבוד כפקיד בנק וכנגן מלווה בהרכבים שונים. בין השאר ליווה זמרים שונים, בהם ג'וני האלידיי.

## בלדה לאדלין
בשנת 1976 הוזמן קליידרמן על ידי אוליבייה טוסן  ופאול דה סנביל, מפיקי תקליטים צרפתים, להקליט בלדה עדינה לפסנתר. פאול דה סנביל הוא שהלחין את הבלדה לרגל הולדת בתו אדלין. למבחני ההקלטה התייצבו כ-20 פסנתרנים וקליידרמן זכה בתפקיד. מאוחר יותר אמר עליו טוסן: "הוא היה מוזיקאי מעניין עם מגע עדין בקלידים וטכניקה טובה, והוא גם נראה טוב.". לרגל צאת הסינגל שינה פיליפ פאז'ה את שמו לריצ'רד קליידרמן, תוך שהוא מאמץ את שם משפחתה של סבתא רבתא שלו.

## קריירה
קליידרמן הקליט במהלך הקריירה שלו למעלה מ-1,300 מנגינות ויצר סגנון רומנטי חדש המשלב מנגינות מקוריות עם יצירות קלאסיות ולחנים מוכרים מתחום מוזיקת פופ. במהלך הקריירה הוא הקדיש את רוב זמנו להופעות והופיע בלמעלה מ-1,200 הופעות, בחלק מן השנים הופיע במאות הופעות בשנה. נכון לשנת 2006 הוא מכר כ-150 מיליון תקליטים בעולם, זכה ל-267 אלבומי זהב ו-70 אלבומי פלטינה. הוא נזכר בספר השיאים של גינס כפסנתרן המצליח ביותר בעולם.

## קישורים חיצוניים

* 

## הערות שוליים

קטגוריה:פסנתרנים צרפתים
קטגוריה:צרפתים שנולדו ב-1953
אליפות ישראל בטניס

**אליפות ישראל בטניס** היא תחרות שנתית בה נקבעים אלופי ישראל לגברים, לנשים ולנוער בטניס. הטורניר מתקיים בחודש דצמבר, והוא נערך על ידי איגוד הטניס בישראל.
## היסטוריה
אליפות ישראל בטניס החלה בארץ ישראל המנדטורית עוד לפני קום המדינה. בשנות ה-30 וה-40 של המאה ה-20, נקרא הטורניר "אליפות ארץ-ישראל בטניס". ישראל פולני היה אלוף הטניס העברי הראשון כשזכה באליפות בשנת 1926. בנשים, האלופה הראשונה הייתה אירמה זנשטיין שזכתה בשנת 1937.

בשיא האליפויות לגברים מחזיקים יהושע שלם (1975–1967) ושלמה גליקשטיין (1985–1977), שזכו ב-9 אליפויות ברצף כל אחד. בשיא האליפויות לנשים מחזיקה טובה אפשטיין שזכתה בתואר 12 פעמים בין השנים 1958 ל-1972.

עמוס מנסדורף, המחזיק בהישג השיא לטניסאי ישראלי בסבב הגברים העולמי ה-ATP, כאשר הגיע עד לדירוג ה-18 בעולם, זכה בתואר אלוף ישראל בטניס פעם אחת בלבד (מיעט להשתתף באליפות זו), בשנת 1986 לאחר ששבר רצף של 9 שנים לשלמה גליקשטיין.

בשנת 1987 נדחתה התחרות למרץ 1988, בה ניצח בגמר גלעד בלום את שחר פרקיס. באוקטובר 1988 שוב נערכה אליפות ישראל ובגמר ניצח שחר פרקיס את גלעד בלום.

בשנות ה-80 וה-90, נערכה האליפות באצטדיון מרכז הטניס בירושלים, שבו כ-300 מקומות ישיבה. מאז שנות ה-2000 נערכת האליפות במקומות שונים. ב-2018 חזר מרכז הטניס בירושלים לארח את האליפות, לאחר שנים רבות שלא התקיימה בו. המרכז בירושלים אירח את אליפויות 2024 ו- 2025.

## אלופי ישראל ליחידים

## קישורים חיצוניים
* אלופי עבר, באתר איגוד הטניס בישראל
* אלופות עבר, באתר איגוד הטניס בישראל
* 
* 

## הערות שוליים

*
*
קטגוריה:תחרויות טניס בישראל
טניס
The Hush Sound

**The Hush Sound** (בתרגום חופשי: **צליל השקט**) היא להקה מאילינוי, ארצות הברית. באוגוסט 2005 התחילה הלהקה להוציא אלבומים תחת חברת ההקלטות Decaydance Records ().

## השנים המוקדמות
הלהקה הוקמה על ידי גרטה סלפטר ובוב מוריס. השניים נפגשו כאשר גרטה הייתה בחטיבת הביניים ובוב בתיכון. בעיניהם של רבים מחבריהם, בוב וגרטה היו "זוג מוזר". בוב היה מופיע בהופעות של מוזיקת רוק, בעוד גרטה הייתה פסנתרנית קלאסית.

הלהקה הוקמה באופן רשמי בסוף 2004/תחילת 2005, כאשר בוב וגרטה חשבו שהשירים שכתבו ראויים מספיק לפרסום. שם הלהקה היה במקור "The Hush", אך שונה ל"The Hush Sound", כדי למנוע בלבול עם ראפר בעל שם דומה. בתחילת דרכה, הלהקה ניגנה בעיקר שירים אקוסטיים (ללא כלי נגינה אלקטרוניים). כשבוב וגרטה החליטו שפסנתר וגיטרה אינם מספיקים כדי להגיע לצלילים שרצו להשיג, החלו לחפש מתופף ובסיסט, כך מצאו את דארן וילסון, כריס פולר ומליקה אל האדי שהיו חברים בלהקה אחרת.

## פעילות
לקראת סוף מרץ 2005 החליטו חברי הלהקה להקליט את אלבום הבכורה שלהם. האלבום הוקלט באולפן "Gallery of Carpet", באילינוי שבארצות הברית. האלבום נקרא "So Sudden" (בתרגום חופשי- כה מפתיע). שם האלבום נבחר כדי לשקף את המהירות בה התגלגלו דברים בלהקה. האלבום יצא באופן עצמאי, אך למרות זאת נמכרו 300 עותקים של האלבום תוך שני לילות בלבד. חמישה חודשים לאחר מכן, הלהקה התחילה להופיע. תוך זמן קצר זכו לתשומת לבו של חבר להקת פול אאוט בוי, פיט ונץ; השמועה טוענת כי שמע עליהם דרך אתר האינטרנט "purevolume" ושלח לחברי הלהקה הודעה באמצעות הדואר האלקטרוני בה כתב כי הוא מעוניין להחתים אותם בחברת התקליטים "Decaydance Records" שבבעלותו.

הלהקה אכן הוחתמה בחברה והאלבום "So Sudden" הוצא מחדש. הלהקה הצטרפה למסע ההופעות "Black Clouds and Underdogs" שנערך בשנת 2006, יחד עם להקות רבות ובהן פול אאוט בוי, From First To Last, Hawthorne Heights ו- The All-American Rejects. במקביל החלה להקליט את האלבום השני, שהופק על ידי שון או'קיף וחבר להקת פול אאוט בוי, פטריק סטאמפ. האלבום, שנקרא Like Vines (בתרגום חופשי - כמו גפנים), יצא ביוני 2006.

לאחר צאת האלבום השני, יצאה הלהקה לסיבוב הופעות בשיתוף עם פאניק! אט דה דיסקו שלאחריו נטלו הפסקה בת חודש, רק על מנת לשוב לסיבוב הופעות נוסף, הפעם עם הלהקות Jack's Mannequin, Copeland ו- Daphne Loves Derby. בנובמבר 2006 הלהקה יצאה לסיבוב ההופעות הראשון שלה לבד. הלהקה נתמכה על ידי מופעי חימום של הלהקות This Providence, This Is Me Smiling ו- Murder by Death. ב-7 במרץ 2008 הלהקה פתחה בסיבוב הופעות יחד עם Straylight Run, Spitalfield ו- Pablo, שכלל עצירה בפסטיבל SXSW.

לאחר הפסקה של כ-4 שנים, הלהקה חזרה לפעילות ב-2012 ויצאה לסיבוב הופעות בסתיו 2012.

## חברי הלהקה
* בוב מוריס: גיטרה, שירה
* גרטה סלפטר: פסנתר, גיטרה, שירה
* דארן וילסון: תופים, שירה
* כריס פולר: גיטרה באס, שירה
* מליקה אל האדי: שירה, תוף מרים

## אלבומים וסינגלים

## קישורים חיצוניים

* 

* אתר המעריצים הרשמי
* אתר מעריצים נוסף

## הערות שוליים

קטגוריה:להקות רוק אמריקאיות
קטגוריה:להקות רוק אלטרנטיבי
קטגוריה:להקות אינדי אמריקאיות
קטגוריה:הרכבי ג'אז
קטגוריה:להקות שהוקמו בשנת 2004
עודד גרנות

**עודד גרנות** (נולד ב-9 באוקטובר 1947) הוא עיתונאי ישראלי ומזרחן. היה הפרשן לענייני ערבים ואקטואליה של ערוץ 1.

## ביוגרפיה
נולד בשם עודד גרוס בתל אביב. שירת כקצין ביחידה 848 של אגף המודיעין. מ-1969 עד 1971 עבד במשרד ראש הממשלה. בשנים 1971-1983 שימש ככתב לענייני ערבים ב"מעריב" ובגלי צה"ל. בשנים 1983-1986 היה ראש משרד "מעריב" בוושינגטון. מ-1986 עד 1992 שימש כראש דסק החוץ ב"מעריב". מ-1992 עד 2002 היה ראש דסק המזרח התיכון בעיתון. ב-2001 הצטרף לערוץ 1 של רשות השידור כפרשן לענייני ערבים ואקטואליה וראש דסק המזרח התיכון במקומו של אהוד יערי שעבר לחברת החדשות. לאחר שלא נבחר לצוות הפרשנים של תאגיד השידור הישראלי עבר לערוץ 12 - קשת בשנת 2017.

מאז 1981 ביקר במדינות רבות בעולם הערבי וערך ראיונות רבים עם מנהיגים ערביים, ובהם נשיאי מצרים, אנואר סאדאת וחוסני מובארכ, מלכי ירדן, חוסיין ועבדאללה השני, נשיא לבנון, כמיל שמעון, ראשי אש"ף יאסר ערפאת, ומחמוד עבאס (אבו מאזן), ועוד.

חיבר שני ספרים: "חיל המודיעין" (1981) ו"היום בו נרצח סאדאת" (1983) בשיתוף עם ז'ק רייניך, וכן מאמרים בנושאי המזרח התיכון והעולם הערבי בכתבי עת ובאנציקלופדיות.

## חיים אישיים
גרנות נשוי ואב לשתי בנות. מתגורר במודיעין.

## קישורים חיצוניים
*

## הערות שוליים

קטגוריה:עיתונאים כותבי עברית
קטגוריה:אנשי טלוויזיה ישראלים
קטגוריה:חיילי אגף המודיעין
קטגוריה:הערוץ הראשון: שדרנים ומנחים
קטגוריה:סגל מעריב
קטגוריה:מזרחנים ישראלים
קטגוריה:פרשנים לענייני ערבים
קטגוריה:ישראלים שנולדו ב-1947
טאראנטו

**טאראנטו ** (באיטלקית: , בדיאלקט מקומי *Tarde*) היא עיר נמל בדרום איטליה. משמשת כעיר הבירה של נפת טאראנטו (provincia di Taranto) שבמחוז פוליה. טאראנטו היא העיר השלישית בגודלה באיטליה הדרומית. בעיר כ-195,000 תושבים.
## היסטוריה
העיר הוקמה במאה ה-8 לפני הספירה על ידי הספרטנים.

טאראנטו בנויה בצפון מפרץ טאראנטו הנפתח אל הים היוני. בעיר קיים נמל גדול לטעינה ופריקה של סחורות מסחריות ותעשייתיות. כמו כן קיים בה בסיס גדול של הצי הצבאי האיטלקי, החולש מכאן על החלק הדרומי של הים התיכון.

העיר מהווה מרכז תעשייתי גדול עם מפעלי תעשייה לייצור ברזל יציקה, הגדול מסוגו באירופה. קיימת בה תעשיית יצור מלט ומספנה לבניית אוניות. בחבל הארץ שלה 29 קהילות, העוסקות בדיג לשיווק מסחרי, תעשיית מוצרי תעופה, תעשייה כימית, מלאכת עץ, קרמיקה וזכוכית.

בטאראנטו התקיימה קהילה יהודית בימי הביניים. בנימין מטודלה מצא בה 300 יהודים בשנת 1159. ב-1510 גורשו ממנה היהודים, יחד עם האנוסים, כמעט לבלי שוב. שרידים למצבות יהודיות מן המאה ה-3 ועד המאה ה-12 אצורים במוזיאון הארכאולוגי של טאראנטו .

במהלך מלחמת העולם השנייה, במסגרת פלישת בעלות הברית לאיטליה, ב-9 בספטמבר 1943 נחת בעיר כוח של בעלות הברית במסגרת מבצע "סלפסטיק". בהמשך המלחמה הנמל בעיר שימש כנקודת כניסה מרכזית לשאר הכוחות, כולל כוחות הבריגדה היהודית.

## ראו גם
*קרב טאראנטו

[ממוזער|ימין|280px|טאראנטו בציור מן [המאה ה-16]]
[ממוזער|ימין|280px|המבצר ה[כתר אראגון|אראגונזי; נבנה במאה ה-15 בידי פרדיננד השלישי, מלך נאפולי, שבימיו גורשו יהודי טאראנטו מעירם]]
## קישורים חיצוניים

* 
* 
## הערות שוליים

קטגוריה:איטליה: ערי נמל
קטגוריה:ערים שבהן מספנות
קטגוריה:איטליה: ערי חוף
קטגוריה:פוליה: ערים
קטגוריה:איטליה: אתרים ארכאולוגיים
קטגוריה:הים היוני: ערי נמל
הספר השחור (קרפ)

[שמאל|ממוזער|300px|גופות של יהודים ברחוב ואסילה פונטה ב[יאשי, בזמן הפרעות - התמונה מופיעה בספר השחור]]
[שמאל|ממוזער|300px|גופות של יהודים ברחוב ב[יאשי, בזמן הפרעות - התמונה מופיעה בספר השחור]]
**הספר השחור** (רומנית: **Cartea Neagră**) עם תת-הכותרת "סבלותיהם של היהודים מרומניה 1940-1944" (Suferinţele Evreilor din România 1940-1944) נכתב ברומנית זמן קצר אחרי מלחמת העולם השנייה על ידי מתתיאס קרפ, ויצא לאור ברומניה.

הספר יצא לאור לראשונה בשנים 1947-1948 בהדרגה, בשלושה כרכים עם הקדמה שכתב הרב ד"ר אלכסנדר שפרן. לפי ראשית דבר, שכתב מתתיאס קרפ, הספר היה אמור להיות מורכב מארבעה כרכים, אך הוצאת הכרך הרביעי המתוכנן (Ardealul de Nord), על צפון טרנסילבניה, לא יצאה לפועל. הכרך הראשון (Legionarii şi rebeliunea) כולל סקירה כללית והתמקדות בתקופת שלטון הלגיונרים ובמרד הלגיונרים ופרעות בוקרשט. הכרך השני (Guvernul Antonescu şi războiul) מתמקד בשלטונו של יון אנטונסקו ובפרעות יאשי. הכרך השלישי (Tragedia Transnistriană) דן בטרגדיה של טרנסניסטריה.

אברם בונאצ'יו, שהיה שר המשפטים של רומניה בעת הופעת הספר, כתב הקדמה עבור הספר, אבל ברגע האחרון, כשההדפסה כבר החלה, ביקש למשוך את השתתפותו בספר, לכן רק כמה עותקים יצאו לאור עם הקדמתו.

קרפ, שהיה מזכיר פדרציית הקהילות היהודיות של רומניה בתקופת נשיאותו של וילהלם פילדרמן, התחיל לאסוף את החומר התיעודי עבור הספר כבר ביוני 1940 ועבר לארגון שיטתי באביב 1943. הספר מכיל מקורות רבים והפניות מדויקות למסמכים וחוקים מהתקופה. הוא אינו מתיימר להכיל את כל העוולות שנעשו ליהודים תחת השלטון הרומני, אבל זהו המחקר המקיף ביותר שנערך בשנים הראשונות שלאחר מלחמת העולם השנייה.

אחרי עליית הקומוניסטים לשלטון ברומניה, נעלמו עותקי הספר מהמדפים, לא יצאו מהדורות נוספות, למרות הביקוש, ומעט העותקים שנשמרו בספריות מרכזיות בודדות, נשמרו לקריאה בלבד במדורים מוגבלים, שלציבור הרחב לא הייתה גישה אליהם.

בשנת 1996, חמישים שנה לאחר המהדורה הראשונה, יצאה מהדורה שנייה בהוצאת דיוג'נה (Diogene) עם הקדמות של ראדו פלוריאן וגולדשטיין-גורן (משתתף במימון המהדורה) והערות של העורכת, ליאה בנימין. במהדורה זו יש בכרך הראשון 290 עמודי תוכן ו-15 עמודי תצלומים באיכות ירודה. בכרך השני יש 198 עמודי מלל ו-16 עמודי תצלומים באותה איכות ירודה. הכרך השלישי כולל 526 עמודי מלל ו-6 עמודי תצלומים מטושטשים. על העטיפה האחורית-חיצונית של הספרים מודפס תצלום מפרעות יאשי. ליאה בנימין התאימה את המהדורה למקורות ביבליוגרפיים עדכניים ובדקה את המסמכים. בכל בדיקותיה נמצאה רק טעות אחת, כאשר הצהרה של מיכאי אנטונסקו בממשלה יוחסה ליון אנטונסקו.

## לקריאה נוספת
* מתתיאס קרפ, הספר השחור מהדורה שנייה, הוצאת דיוג'נה 1996. 

## קישורים חיצוניים
* הספר השחור כרך א' 
* הספר השחור כרך ב' 
* הספר השחור כרך ג' 
* סקירה של "הספר השחור" בכתב העת Revista 22 
* Juifs roumains - De sang et de larmes ריאיון עם ההיסטוריונית Alexandra Laignel-Lavastine בכתב העת ל'אקספרס, 5 במרץ 2009 
* Observator cultural, Nr. 436 / 10-16 octombrie 2013 Un om, o carte, un destin: Matatias Carp 

## הערות שוליים

קטגוריה:זיכרון שואת יהודי רומניה
קטגוריה:ספרי עיון בנושא השואה
קטגוריה:ספרים רומניים
קורץ

[שמאל|ממוזער|250px|[אנדרטה לזכר יהודי קוריץ שנספו בשואה, בבית הקברות נחלת יצחק]]
**קורץ** (וכן **קוֹרֶיץ**, ביידיש: **קאָרעץ**, "קָארֶעץ"; באוקראינית :**Корець**; בפולנית: **Korzec**) היא עיר באוקראינה והמרכז המנהלי של מחוז משנה קורצקי (Корецкий район) שבמחוז רובנו. העיר שוכנת לגדת נהר הקורצ'יק, כ-66 קילומטרים מזרחית לעיר רובנו. בשנת 2024 חיו בעיר 6,953 תושבים.

## היסטוריה

העיר נוסדה בשנת 1150. קורץ הייתה שייכת למשפחת האצולה קארעצקי מאז חלוקת ווהלין. שמשון מאוסטרופולי, רב ומקובל, נולד בקוריץ אז בפולין, בשנת ה'ש"ס (1600) בערך. במחצית השנייה של המאה ה-18 חי ופעל בעיר הרב פנחס שפירא מקוריץ, תלמיד המגיד ממזריץ'. בית הדפוס הראשון שנוסד בקורץ היה בית דפוס עברי. הוא הוקם בשנת 1776 על ידי הרב צבי הירש וחתנו שמואל סגל. בית הדפוס פעל עד שנת 1781 והדפיס כ-20 ספרים. חרף מספרם המועט (יחסית) של הספרים שנדפסו, רבה חשיבותם, שכן זו התקופה הפותחת את הדפסות החסידים בכלל: ספר 'תולדות יעקב יוסף' (קורץ 1780) של תלמיד הבעל שם טוב, הרב יעקב יוסף כ"ץ מפולנאה, הוא הספר החסידי הנדפס הראשון בעולם כולו, ואחריו נדפס בקורץ (1781) ספר 'מגיד דבריו ליעקב' של המגיד ממזריטש, שני ספרי היסוד של התנועה החסידית בדור הראשון להתמסדותה.

בעיר הייתה קהילה יהודית גדולה. לפני השואה התגוררו בקורץ יותר מ-6,000 יהודים. במאי 1942 הוקם גטו בעיר. יום לאחר הקמת הגטו נרצחו כ-2,200 יהודים בעיר. הגטו חוסל בספטמבר אותה שנה, תוך רצח כ-1,500 היהודים שנותרו בו. האחראי על הרצח ומאשרו היה ברנהרד פרנק

קהילת קורץ הונצחה על ידי שושי בן חמו מקיבוץ לוחמי הגטאות בסרטה "אם אשכחך קוריץ תשכחך ימיני".

## קישורים חיצוניים

* אתר זיכרון לקהילת קארעץ
* 
* משה קרסנוסטבסקי - יו"ר היודנראט בגטו קורץ באתר מוזיאון הלוחם היהודי במלחמת העולם השנייה
* 
* קוריץ באתר מרכז מורשת יהדות פולין
* 
* 
* 

קטגוריה:גטאות באוקראינה
קטגוריה:קהילות יהודיות שמונצחות בבית הקברות נחלת יצחק
קטגוריה:מחוז רובנו: ערים
קטגוריה:מחוז רובנו: עיירות יהודיות
ניר פרידמן

**ניר פרידמן** (נולד ב-15 בפברואר 1971) הוא זמר, מדבב ושחקן ישראלי.

## ביוגרפיה
פרידמן נולד, גדל והתחנך בתל אביב. 

בין השנים 1986–1989 היה חבר ב"להקת צעירי תל אביב", יחד עם הלהקה הופיע כזמר וכשחקן במספר מסגרות, בין היתר בתוכנית הבידור "זהו זה!" שם הייתה ללהקה פינה קבועה ובסדרת הטלוויזיה "החופש האחרון", הסדרה הראשונה בהשתתפות הלהקה, אשר שודרה בשנת 1989.

לאחר שרותו הצבאי בלהקת פיקוד צפון שיחק בסדרות הטלוויזיה "עניין של זמן", "קפה פריז" ו"פלורנטין".

במקביל למשחק, פתח פרידמן בקריירה כזמר, תחילה הקים ב-1993 את להקת הרוק "השוונג של הפיתה", יחד עם אלעד קרן, נעם רוקח ורן שמעוני. באותה השנה זכתה הלהקה במקום הראשון בתחרות להקות צעירות במועדון הרוק הידוע רוקסן, בעקבות הזכייה הוחתמה הלהקה בחברת הד ארצי. האלבום הראשון והיחיד של הלהקה, "עכשיו בחנויות", יצא בשנת 1995 וזכה להצלחה רבה ומתוכו בלט הלהיט "אוכלת מהצד" (אשר כתב והלחין אלדד זיו).

ב-1999 הקים יחד עם השחקנית אסי לוי את הצמד "מונטנה". באותה השנה הוציא את אלבומו הראשון כסולן, "מסתובב בשכונה שלי", שלא זכה לרמת ההצלחה של אלבום להקת "השוונג של הפיתה", אולם בלטו ממנו השיר "פרחים לבנים" וכן חידוש לשיר "ואלס להגנת הצומח". כמו כן הוא הפיק מוזיקלית את אלבום הבכורה של אורי בנאי "פרפרים".

בשנת 2000 במקביל למשחקו בסדרה "פלורנטין" הוא הוציא את הסינגל "חי בפלורנטין".

בשנת 2006 השתתף בסדרת הטלוויזיה "ילדות רעות", והשתתף בעונה השלישית והרביעית של הסדרה "השיר שלנו".

בשנת 2007 הוציא את אלבומו השני כסולן, "אפס מעלות".

כמו כן משמש פרידמן כקריין בפרסומות ברדיו ובטלוויזיה. השתתף גם בדיבוב סדרות שונות, ביניהן "סיפורי ספר הג'ונגל" (קא), "פאוור ריינג'רס" (גולדאר וארני), "האופנוברים ממאדים" (בור גריז) ו"ספיידרמן" (הארי אוסבורן ואביו, ניק פיורי, המעניש, קרנג' ובלייד), "חתולי החלל".

בשנת 2012 שב לשחק בסדרה "עניין של זמן" את דמותו של ניר בן-בנישתי.

בשנת 2016 השתתף בעונה השביעית של סדרת הדוקו-ריאליטי "מחוברים+".

בשנת 2024 השתתף בעונה הרביעית של סדרת הנוער "מקיף מילאנו" בתפקיד אביה של נעמי.

## חיים פרטיים
מאז 2004 פרידמן בזוגיות עם השחקנית שחר רוזנצוויג הצעירה ממנו ב-14 שנה, ולהם שלוש בנות: אריאל, אנה ואולי. בשנת 2016 חזר להתגורר שוב בתל אביב, לאחר שהתגורר במשך שלוש שנים ביישוב חד נס ברמת הגולן.

## קישורים חיצוניים

* ניר פרידמן - הבמה המרכזית
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:זמרים ישראלים
קטגוריה:מדבבים ישראלים
קטגוריה:זמרי רוק ישראלים
קטגוריה:זמרי פופ ישראלים
קטגוריה:משתתפי מחוברים
קטגוריה:בוגרי תיכון אליאנס (תל אביב)
קטגוריה:חברי להקת צעירי תל אביב
קטגוריה:חברי להקת פיקוד הצפון
קטגוריה:זמרים השרים בעברית
קטגוריה:תל אביב-יפו: אישים
קטגוריה:מועצה אזורית גולן: אישים
קטגוריה:יישובים קהילתיים: אישים
קטגוריה:ישראלים שנולדו ב-1971
קירונה

**קירונה** (בשוודית: **Kiruna**, בסאמי: **Giron**) היא עיר בלפלנד השוודית. היא הוכרזה כעיר ב-1948. בשנת 2023 נתגלה בקירונה הריכוז הגדול באירופה של יסודות נדירים.

## היסטוריה
קירונה נוסדה בידי כורי ברזל במפנה המאה ה-20, לאחר שבמרוצת המאה ה-19 הם עסקו בכריה בהר בשם קִירוּנָאוָארָה, שאוצר את אחד מגושי עפרות הברזל הגדולים בעולם.

העיר הצעירה התבססה כאזור חשוב לתעשיית עפרות הברזל השוודית. במהלך מלחמת העולם השנייה כמויות גדולות של מחצבים נכרו מקירונה ונמכרו לגרמניה. בעשורים שאחרי המלחמה, הייתה העיר למרכז בקנה מידה אירופי לתעשיות חלל ולמחקר בפיזיקה של החלל.

עם התדלדלות משאבי עפרות הברזל, עשתה הממשלה השוודית מאמץ להפחית את הסתמכות כלכלת העיר על ענף זה ולהגדיל את חלקם של המדע, הטכנולוגיה והעבודות הממשלתיות בכלכלת האזור. במסגרת זו תוכננה העתקת חלק מפעילות תאגיד החלל השוודי לאזור והקמת מרכז לחקר הסביבה והחלל בעיר. מרכז החלל אסריינג' הוקם בקירונה בשנות ה-60 של המאה ה-20. כמו כן בקירונה נמצאים המכון לפיזיקת החלל, והמחלקה למדעי החלל של אוניברסיטת לולאו לטכנולוגיה. תחנת קליטה במרכז החלל בעיר שימשה עבור סדרת לווייני צילום "ארוס" של התעשייה האווירית.

בשנת 2004, הוחלט כי יהיה צורך להעביר את מרכז העיר ממקומו, מחשש שמכרה הברזל העצום, הצמוד לעיר, יגרום להתמוטטות הבתים בו. אפשרות נוספת הייתה הפסקת הכרייה, אך הדבר היה פוגע קשות בכלכלת העיר. ב-8 בינואר 2007, הוצע מיקום חדש, מצפון-מערב למרגלות ההר Luossavaara, ליד אגם Luossajärvi.

העבודה הראשונה בפועל על העברת העיר נעשתה בנובמבר 2007, כאשר החלו העבודות על צינור ביוב ראשי חדש. באותו שבוע התפרסמו תוכניות ראשונות לחלק החדש של העיר, כולל המיקומים החדשים של בניין העירייה והכנסייה ואגם מלאכותי חדש. תוכנית רשמית פורסמה בתחילת אביב 2008, אשר נדונה לאחר מכן עם קבוצות אינטרסים שונות לפני שהופקה גרסה נוספת.

ביוני 2010 החליטה מועצת העירייה כי העיירה תועתק מזרחה, במקום המיקום הצפון-מערבי המוצע. בשנים 2012–2013 ערכה עיריית קירונה תחרות אדריכלים בינלאומית בנושא חזון, אסטרטגיה ועיצוב של מרכז העיר חדש של קירונה החדשה, בשיתוף עם איגוד האדריכלים השוודי.

העברת העיר החלה בשנת 2014 והתכנית מתארת תהליך שיימשך עד שנת 2100. חברת המכרות LKAB הקצתה יותר ממיליארד דולר לפרויקט. ההעברה של העיר תבוצע בשלבים. הראשון שבהם החל בספטמבר 2014, שהונחה אבן הפינה לבית עירייה חדש. הכנסייה של קירונה, שזכתה בתואר הכנסייה היפה ביותר בשוודיה במשאל שנערך במדינה ב–2001, ומגדל השעון של בית העירייה יועברו בשלמותם. אולם, רוב בנייני העיר ייהרסו וייבנו שוב במיקום החדש, ובתי מגורים חדשים יתווספו לעיר.

בשנת 2021, הכריזה ממשלת שוודיה על הקמת מתחם חדש לשיגור לוויינים במרכז החלל אסריינג' הסמוך לעיר.

נכון ל-2019, חיים בעיר כ-22,906 תושבים.

## גאוגרפיה
עיריית קירונה חולשת על שטח של 20,715 קמ"ר, והיא אפוא הגדולה בשטחה בשוודיה. זהו שטח דליל ביותר באוכלוסייה, ועשיר באוצרות טבע. אנשי קירונה מזוהים עם דיג, כרייה, ציד וסקי, וכן נהוגה הקפדה על דו-לשוניות, כששפת צפון-סאמי מקבלת משקל רב לצד השוודית. מרבית תושבי האזור העירוני, עם זאת, הם שוודים ולא סאמים, והאחרונים מתגוררים בכפרים שפזורים ברחבי שטח המועצה הענקית.

בינואר 1999 נרשמה הטמפרטורה הנמוכה ביותר בעיר, 43.3- מעלות צלזיוס, וביולי 1945 נרשמה הטמפרטורה הגבוהה ביותר, 31.6 מעלות צלזיוס.

## קישורים חיצוניים

* 
* 
* 

## הערות שוליים

קטגוריה:שוודיה: ערים
קטגוריה:לפלנד
קטגוריה:יישובים שהוקמו ב-1900
אתה חברה שלי (אלבום)

**אתה חברה שלי** הוא אלבום של ערן צור משיריה של יונה וולך, שיצא בשנת 1997 בעקבות הופעה באותו שם בפסטיבל "נקסט" במרכז סוזן דלל.

## רקע
האלבום מכיל ביצועים של שירי יונה וולך שהולחנו על ידי רונה קינן, אלי אברמוב, קורין אלאל, אילן וירצברג, יובל מסנר, שמעון גלבץ וערן צור עצמו, שגם עיבד את השירים.

הלחן של שני שירים - "כשבאתי לקחת אותה מהעננים" ו"שיר קדמשנתי (סקס אחר)" (בביצוע דנה אינטרנשיונל) נלקח מהאלבום "בציר טוב" (1982) של אילן וירצברג ושמעון גלבץ, שגם הוא היה מבוסס על שירי יונה וולך. רוב השירים זכו לעיבוד אלקטרוני חדשני. בשירים "מת בארץ" ו"בעיות זהות" מופיעות הקלטות של קולה של וולך. השיר "שם יש" בוצע בדואט עם קורין אלאל.

השירים "תותים" והחידוש לשירה של נורית גלרון "זה לא זה", שנקרא הפעם "(וזה לא מה ש)", היו ללהיטים.

בשנת 2009 הועלה המופע מחדש, בהשתתפות ערן צור, אלי אברמוב ויסמין אבן.

## רשימת השירים

## לקריאה נוספת

* Gilad Padva, "'Hey, Man, You're My Girlfriend!' Poetic Genderfuck and Queer Hebrew in Eran Zur's Performance of Yona Wallach's Lyrics", In Sheila Whiteley and Jennifer Rycenga (Eds.), **Queering the Popular Pitch**, Routledge, 2006


## קישורים חיצוניים

* 

## הערות שוליים

קטגוריה:אלבומים בעברית
קטגוריה:אלבומי רוק ישראליים
קטגוריה:יונה וולך
קטגוריה:אלבומי חברת NMC יונייטד אנטרטיינמנט
קטגוריה:אלבומי ערן צור
סיקסטוס הרביעי

150px|שמאל|ממוזער|סמלו
**סיקסטוס הרביעי** (בלטינית: **Sixtus IV**; 21 ביולי 1414 – 12 באוגוסט 1484), אפיפיור מ-1471 עד מותו. ידוע במיוחד כמי שאישר את הקמת האינקוויזיציה בספרד, וכמקים הקפלה הסיסטינית. 

## ביוגרפיה
**פרנצ'סקו [[דלה רוברה]]**, נולד ב-21 ביולי 1414, בסביבת העיר סאבונה שבצפון-מערב איטליה, היה בנו של סוחר בדים. בגיל 9 נכנס למנזר של מסדר הפרנציסקנים בסאבונה ונשבע אמונים למסדר זה. למד תאולוגיה באוניברסיטת בולוניה ובזו של פאביה. אחרי שהוסמך נתמנה לפרופסור לתאולוגיה, ללוגיקה ולפילוסופיה באוניברסיטת פדובה. שימש כדרשן וכמטיף ועלה בסולם הדרגות עד שנתמנה לראש מסדר הפרנציסקנים בשנת 1464. בשנת 1467 נתמנה לקרדינל על יד האפיפיור פאולוס השני.

בשנת 1471, אחרי דיון של ארבעה ימים בקונקלווה של חבר הקרדינלים, נבחר דלה רוברה לאפיפיור בשם סיקסטוס הרביעי. צעדיו הראשונים היו מכוונים נגד הטורקים העות'מאנים. הוא הכריז נגדם על מסע צלב שעבורו הצליח לגייס כספים רבים, אך ללא הצלחה מעשית. כמו כן ניסה לשווא להביא לאיחודן של הכנסיות המזרחית והמערבית.

סיקסטוס הרביעי הקדיש את זמנו בעיקר להתעשרות. הוא נקט בנפוטיזם (מינוי בני משפחה למשרות רמות בכנסייה), מינה את אחייניו לקרדינלים, ובהם ג'וליאנו דלה רוברה, שהפך מאוחר יותר לאפיפיור יוליוס השני, ואפשר את התעשרותם המהירה של בני משפחתו מהכנסות הכנסייה. הוא הרבה למנות בני אצולה לקרדינלים, ובהם ילדים, תמורת בצע כסף.

סיקסטוס הרביעי היה קשור בקשרים משפחתיים לבני משפחת פאצי, הבנקאים מפירנצה. הוא העדיף אותם על פני בני בית מדיצ'י ששלטו בעיר. ב-1478 הותקפו לורנצו דה מדיצ'י, שניסה לפגוע באינטרסים של בני משפחת פאצי, ואחיו ג'וליאנו בקתדרלה של פירנצה. ג'וליאנו נרצח אך לורנצו הצליח להימלט. בתגובה תלו אנשי פירנצה ארכיבישוף שצידד במשפחת פאצי, מה שגרם לסיקסטוס הרביעי להכריז על נידויו של לורנצו דה מדיצ'י ולהטיל חרם על פירנצה. עקב כך נפוצו שמועות שהאפיפיור היה מעורב ברצח בקתדרלה.

באותה שנה אישר סיקסטוס הרביעי את הקמת האינקוויזיציה בספרד על ידי תומאס דה טורקמדה.

כדי להאדיר את שמו שיקם סיקסטוס הרביעי את ספריית הוותיקן, פתח מחדש את האקדמיה של רומא והקים בית תפילה בארמון האפיפיור שבקרית הוותיקן. בית תפילה זה נקרא על שמו: הקפלה הסיסטינית. הוא הביא לרומא את גדולי הציירים של תקופתו, שקישטו בציורים את קירות הקפלה, ובהם: פייטרו פרוג'ינו, דומניקו גירלנדיו וסנדרו בוטיצ'לי.

סיקסטוס הרביעי מת ב-1484 ובמקומו נבחר לאפיפיור אינוקנטיוס השמיני.

## לקריאה נוספת
ברברה טוכמן, **[[מצעד האיוולת]]**, (תרגום: יוסף אשכול). הוצאת ספרית מעריב, 1986.

## קישורים חיצוניים

* 
* 

קטגוריה:אפיפיורים איטלקים
קטגוריה:סגל אוניברסיטאות באיטליה
קטגוריה:פרנציסקנים
קטגוריה:אפיפיורים במאה ה-15
קטגוריה:ילידי 1414
קטגוריה:נפטרים ב-1484
פירופוספט

**פירופוספט (pyrophosphate)** הוא יון המכיל שני אטומי זרחן הקשורים דרך אטום חמצן בקשר P-O-P. פירופוספט נמצא במלחים ואסטרים של חומצה פירופוספטית  H4P2O7 שהיא  אנהידריד של חומצה זרחתית 2H_3PO_4 \rightleftarrows H_4P_2O_7 +H_2O . מקור השם הוא באופן ההפקה: חימום של פוספט או חומצה זרחתית (פירו= קידומת מהמילה היוונית πυρός שמשמעה אש).   קיימים כמה מלחים של יון הפירופוספט כדוגמת דיסודיום פירופוספט Na2H2P2O7 או טטרה סודיום פירופוספט Na4P2O7. תרכובות פירופוספט הן מלחים שצבעם לבן ומלחי פירופוספט של מתכות אלקליות מסיסים במים. בתמיסה יון הפירופוספט יכול לשמש כליגנד עם יוני מתכות מעבר או סידן. ניתן לחבר עוד יחידות זרחה לשרשרת של פוליפוספט שנוסחתה הכללית P_nO_{3n+1}^{-n-2}

בביוכימיה מסמנים פירופוספט ppi ( **''i**norganic **p**yro**p**hosphate) והוא נותר למשל בפירוק של טריפוספטים למשל ATP למונופוספטים דוגמת cAMP''

יון פירופוספט משתחרר כאשר נוקלאוטיד נכנס לשרשרת DNA או RNA.

## קישורים חיצוניים

קטגוריה:אניונים
קטגוריה:ביולוגיה מולקולרית
בראון

בראון (באנגלית: **Brown**, בגרמנית: **Braun**) הוא שם משפחה שפירושו חום

## ראו גם
* בר-און
קטגוריה:שמות משפחה
קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה אנגליים
אוג (צמח)

**אוֹג** (שם מדעי: .*Rhus L, סומק*) הוא סוג של צמח במשפחת האלתיים, ובו כ-54 מינים הנפוצים בכל העולם ובעיקר במזרח אסיה, אמריקה הצפונית, דרום אירופה, אפריקה, אוסטרליה ואיי האוקיינוס השקט.

## מיון
בצמחיית ארץ ישראל אוג הבורסקאים הוא מין יחיד בסוגו בישראל. שני המינים האחרים המצוינים מטה שויכו בעבר לסוג אוג אבל כיום הם משויכים לסוג סירסיה:
*אוג הבורסקאים (*Rhus coriaria*) - נפוץ בחורש ים תיכוני
*אוג קוצני (*Rhus tripartita*) - שיח לא מצוי במדבר יהודה וברצועת ספר המדבר, והוא משויך לסוג אחר ושמו המדעי (Searsia tripartita (Ucria) Moffett).
* אוג מחומש (*Rhus pentaphylla*) - שיח נדיר מאוד, הגדל באזור רסס מי הים במישור החוף הצפוני (חוף הגליל), והוא משויך לסוג אחר ושמו המדעי (Searsia pentaphylla (Jacq.) F.A.Barkley).

מינים נוספים אוקלמו בישראל כצמחי נוי:
*אוג איזמלני (*Rhus lancea*)
*אוג בורצל (*Rhus burchellii*)
*אוג גלוני (*Rhus undulata*)
*אוג הקופל (*Rhus copallina*)
*אוג חרוק (*Rhus crenata*)
*אוג מחופה רשת (*Rhus leptodictya*)
*אוג מכחיל (*Rhus glauca*)
*אוג מעוין (*Rhus rhombocarpa*)
*אוג משולש (*Rhus trilobata*)
*אוג משונן (*Rhus dentata*)
*אוג סיני (*Rhus Chinensis*)
*אוג פנג'אבי (*Rhus Panjabensis*)
*אוג פשוט (*Rhus ovata*)
*אוג ריחני (*Rhus aromatica*)

## ביהדות
העץ מוזכר במשנה במסכת פאה פרק א' משנה ה' בפירוט האילנות שהיו נפוצים בתקופתם בארץ ישראל וחייבים הם בפאת השדה.
## הערות שוליים

## לקריאה נוספת
* מיכה לבנה, **לקסיקון החי והצומח של ארץ-ישראל**, כרך א', עורך: עזריה אלון, מדינת ישראל - משרד הביטחון, תשנ"ד - 1994

## קישורים חיצוניים

* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:אלתיים
מחוז וירצבורג

**מחוז וירצבורג** (בגרמנית: **Landkreis Würzburg**) הוא מחוז הנמצא ברגירונגסבצירק פרנקוניה תחתית, שבמדינת בוואריה בגרמניה. במחוז קיימים 52 יישובים ובהם כ-170,000 תושבים. בירת המחוז היא העיר וירצבורג בה מתגוררים כ-125,000 תושבים. בשנת 1997 נחתם בין מחוז וירצבורג לבין מועצה אזורית מטה יהודה ברית ערים תאומות, ומאז החלו משלחות של בני נוער לווירצבורג ולמטה יהודה.

בין רבני האזור בעבר נודע במיוחד הרב אברהם בינג.

## קישורים חיצוניים

* 

קטגוריה:וירצבורג
וירצבורג
אבנר גרעין

**אבנר גרעין** (21 באוגוסט 1925 – 7 ביולי 1993) היה ראש מועצת אזור השני וראש עיריית אשדוד הראשון. 

## קורות חיים
250px|ממוזער|שמאל|אבנר גרעין עם רעייתו, יהודית וילדיהם ענת ויריבת אמצע שנות ה-60 לערך
נולד בעיר נובי סאד שביוגוסלביה, למקסים גרין ומרגוט לבית פסינג. לימודי התיכון שלו הופסקו בגלל כיבוש יוגוסלביה בידי הנאצים. הוריו נספו במחנות הריכוז בשואה, ואילו הוא עצמו נלקח למחנה עבודה, ממנו נמלט לעבר כוחות הפרטיזנים היוגוסלוביים בפיקודו של יוסיפ ברוז טיטו. הוא שירת כרב-סמל בחיל התותחנים של טיטו ובמסגרתם השתתף בשחרור וינה. לאחר המלחמה סיים את בית הספר התיכון בעיר הולדתו ולמד לימודי כלכלה במשך שנתיים בבלגרד. 

עלה לישראל באוקטובר 1948 במסגרת גיוס חוץ לארץ. עם עלייתו גויס גרעין למשטרה הצבאית ושירת בין היתר כסמל תרבות. עם שחרורו מהצבא, בשנת 1954 נבחר לתפקיד ראש מועצת אזור. במקביל למד סוציולוגיה וקיבל תואר בתוכנית הראשונה שהוקמה ב"אוניברסיטת תל אביב".

בשנת 1955 נישא גרעין ליהודית לבית פרוכטמן, ילידת  ורשה. 
לבני הזוג נולדו שני ילדים.
בשנת 1958 סיים את תפקידו כראש מועצת אזור אך המשיך לכהן בהנהלת המועצה. 
בשנת 1961 עבר לאשדוד שהוקמה אז ושימש ראש לשכת הסעד ביישוב. מרכז מפא"י החליט ביולי 1963 להעמיד אותו בראש רשימתה למועצת עיריית אשדוד בניגוד לעמדת הסניף המקומי. בעקבות זאת, גרעין התפטר מתפקידו כראש לשכת הסעד והתמקד בהכנות לבחירות. בבחירות למועצה, בסתיו 1963, זכתה רשימתו ב-3 מתוך 11 מושבים במועצה וגרעין נבחר לראש המועצה על ידי קואליציה של מפא"י, אחדות העבודה והמפד"ל.

בשנת 1968 הוקם הגוף העירוני המקומי ואשדוד הוכרזה כעיר במדינת ישראל. גרעין שימש מאותה עת כראש העיר הראשון. התכנון הראשוני היה לחלק את העיר ל-17 רבעים, ובמרכזה הקריה. תוכנית זו אכן באה למימושה בעזרתו של יורשו של גרעין, צבי צילקר. בבחירות בסתיו 1969 גרעין לא התמודד והמערך הציבה בראש רשימתה את ראובן אבל שהפסיד לצילקר מרשימת גח"ל.

בשלהי 1969 מונה גרעין לתפקיד בשגרירות ישראל בצרפת. בתפקיד זה כיהן עד שנת 1973. בשנת 1974 הקים גרעין סניף של בנק אגוד באשדוד ושימש כמנהל הראשון של הסניף. לאחר מספר שנים חלה במחלה קשה והתפטר מתפקידו בבנק.

אבנר גרעין נפטר ב-7 ביולי 1993 ונטמן בבית העלמין באשדוד. הוא הותיר אחריו את אשתו יהודית (אוגוסט 1933-2022 ), שעסקה בציור ופיסול, ושני ילדים - ענת ויריב.

גרעין הוא יקיר העיר אשדוד. להנצחתו הוקם **גן אבנר גרעין** ברובע י"ג בעיר.

## קישורים חיצוניים

* 

## הערות שוליים

קטגוריה:ישראלים ילידי יוגוסלביה
קטגוריה:יהודים בשואה: יוגוסלביה
קטגוריה:ניצולי השואה: יוגוסלביה
קטגוריה:ניצולי השואה: סרביה
קטגוריה:עולים לאחר קום המדינה: 1948–1950
קטגוריה:ראשי מועצת אשדוד
קטגוריה:ראשי עיריית אשדוד
קטגוריה:יקירי אשדוד
קטגוריה:ראשי מועצת אזור
קטגוריה:בוגרי אוניברסיטת תל אביב
קטגוריה:אישים הקבורים באשדוד
קטגוריה:ישראלים שנולדו ב-1925
קטגוריה:ישראלים שנפטרו ב-1993
יניב עזרן

**יניב עזרן** (נולד ב-12 במאי 1983) הוא כדורגלן עבר ישראלי ששיחק בעמדת החלוץ.

## קריירה
עזרן החל את הקריירה שלו בשנת 2000 בקבוצת מועדון ספורט אשדוד. בשנת 2003 הוא הושאל לעונה אחת להפועל רעננה מהליגה הלאומית, ולאחר מכן חזר לאשדוד. בתקופה זו ערך שבע הופעות במדי הנבחרת הצעירה של ישראל, בהן כבש שער אחד. בשנת 2006 עבר לאנוסיס נאון פראלימני מליגת העל הקפריסאית (אותה אימן באותה תקופה ניר קלינגר), אך במהרה חזר לאשדוד, לאחר ששיחק במשחק אחד בלבד במדי פראלימני. בעונת 2006/2007 כבש 15 שערים במדי אשדוד, והיה מלך השערים של ליגת העל.

בשנת 2007 עבר למכבי תל אביב, ששילמה עבורו כ-800 אלף דולר. הוא לא זכה להצלחה רבה במדי קבוצתו החדשה, והבקיע לאורך כל עונתו הראשונה שער אחד בלבד ב-18 משחקים. הוא זכה עם הקבוצה בגביע הטוטו, אך לקראת סוף העונה נפצע ועבר ניתוח בברכו. בעונה שלאחר מכן שותף בשישה משחקים, אך לאחר מכן לא הצליח להתגבר על פציעתו, ואת הופעתו האחרונה בקריירה ערך ב-1 באוגוסט 2009, במשחק מול בני סכנין בגביע הטוטו. כעבור יותר משנה וחצי שב לסגל הקבוצה, אך לא שיחק בפועל.

לאחר שהסתיים חוזהו במכבי תל אביב הגיש תביעה נגד המועדון בטענה שלא קיבל שכר בשבעת החודשים האחרונים בחוזה. הקבוצה טענה כי עזרן קיבל את הכסף מהמוסד לביטוח לאומי, אך ב-7 בנובמבר 2012 הוא זכה בבוררות ומכבי תל אביב חויבה לשלם לו 900 אלף ש"ח.

במהלך עונת 2011/2012 ניסה להתאמן במדי קבוצת נעוריו, מועדון ספורט אשדוד, אך לבסוף נכנע לפציעותיו הרבות ופרש ממשחק פעיל.

## חייו האישיים
עזרן נשוי לחופית ולהם שלושה ילדים. משמש כיום כבעלים של מסעדות באזור אשדוד ובעל חברת פרסום ומדיה.

בדצמבר 2016 נעצר על ידי משטרת ישראל בחשד שהיה חלק מרשת שביצעה הונאה לחברות בחו"ל.

## תארים אישיים
* מלך השערים של ליגת העל: 2006/2007

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מועדון ספורט אשדוד
קטגוריה:כדורגלני הפועל רעננה
קטגוריה:כדורגלני מכבי תל אביב
קטגוריה:כדורגלני אנוסיס נאון פאראלימני
קטגוריה:כדורגלנים ישראלים בקפריסין
קטגוריה:בוגרי מקיף ה' (אשדוד)
קטגוריה:אשדוד: כדורגלנים
קטגוריה:ישראלים שנולדו ב-1983
רפרף הגפן

**רפרף הגפן** (שם מדעי: *Theretra alecto*) הוא מין של רפרף.

## מאפיינים
מוטת כנפיו של רפרף הגפן נעה בין 9 ל-9.5 ס"מ. אורך גופו כ-5 ס"מ ורוחבו כס"מ אחד. אורך חדקו כ-5.5 ס"מ. כנפיו הקדמיות חומות כששפתן החיצונית חומה כהה ואילו הכנפיים האחוריות אדומות. בבסיסן כתם שחור.

בין מאי לאוקטובר מטילה הנקבה ביצים על עלי גפן (מכאן שמו) וגפנית. צורתן עגלגלה, צבעה ירקרק ולפני ההטלה היא משנה צבעה לצהבהב. חמישה ימים לאחר מכן בוקע הזחל. אורך גופו כ-5 מ"מ, הוא ירוק, עם "קרן" (מעין זנב) סגולה-שחומה. עם גדילת הזחל, הקרן קטנה וצבעיה משתנים. נצפו שני צבעי יסוד לזחלים: זחלים שנשארים ירוקים עד התגלמותם, וכאלה שמחליפים צבעם לחום עד שחור לאחר אחד הנשלים. תהליך ההתנשלות נמשך ממספר דקות בקיץ עד לכשעה בסתיו, כשהטמפרטורה היא 15 מעלות צלזיוס. הזחל לרוב אוכל את העור שהשיל. שלב הזחל נמשך 14–17 ימים אצל הזחלים שבקעו במאי-אוגוסט. אצל הזחלים שבקעו בספטמבר-אוקטובר, שלב זה נמשך כ-21 ימים.

אורך הגולם בין 6 ל-8 ס"מ ורוחבו כ-1.3 ס"מ. צבעו חום מנוקד ומקווקו בשחור. בין פרקי הבטן טבעות אדמדמות ורודות ובאזור הכנפיים קווי אורך צרים אפורים-שחורים, עם נקודות שחורות רחבות יותר עליהם. שלב הגולם נמשך בזחלים שהתגלמו בחודשים יוני–אוגוסט בין 17–20 ימים. אצל הזחלים שהתגלמו בחודשים ספטמבר–אוקטובר השלב נמשך כארבעה שבועות. הבוגרים לרוב מגיחים בשעות הערב המאוחרות.

תקופת ההתפתחות כולה (מביצה עד בוגר) נמשכת בין 35–55 ימים, תלוי בעונה. רפרף הגפן מקים 3–4 דורות בשנה. חלק מהזחלים שמתגלמים בסוף אוקטובר (כאלה שבקעו מביצים שהוטלו בספטמבר) נכנסים לתקופת דיאפאוזה עד מרץ/אפריל/מאי. שאר הזחלים מספיקים לסיים את שלב הגולם, ומגיחים כבוגרים באוקטובר. לעיתים קורה שבוגרים בוקעים בנובמבר (במקרה שלא הייתה דיאפאוזה), אך הזחלים שבוקעים מהביצים שאלה מטילים, מתים לפני סוף התפתחותם.
## גלריה

File:Theretra alecto (Indonesia, Sulawesi) (Mahmud, via G. Saunders) L5.jpg|זחל רפרף הגפן במופע ירוק
File:Theretra alecto larva.jpg|זחל רפרף השקד במופע כהה
File:Theretra alecto pupa.jpg|גולם רפרף השקד
File:Theretra alecto, female, upperside. Azerbaijan, Talysh, Caspian Sea.jpg|רפרף השקד, משומר בכנפיים פרושות

## קישורים חיצוניים

* **[http://www.wildisrael.com/?q=content/%D7%A8%D7%A4%D7%A8%D7%A3-%D7%94%D7%92%D7%A4%D7%9F רפרף הגפן]**, *Theretra alecto*, באתר עמותת מן השדה

קטגוריה:טקסונים שתוארו בידי קארולוס לינאוס
קטגוריה:רפרפיים

קטגוריה:ארץ ישראל: פרפראים
קטגוריה:בעלי חיים שתוארו ב-1758
רמון קופה

**רמון קופה** (בצרפתית: **Raymond Kopa**; 13 באוקטובר 1931, פה-דה-קאלה, צרפת – 3 במרץ 2017, אנז'ה, צרפת) או בשמו המקורי **רמון קופשווסקי** (Kopaszewski), היה כדורגלן צרפתי ששיחק בתפקיד הקשר ההתקפי.

## ביוגרפיה
### ראשית חייו
קופה נולד בפה-דה-קאלה שבצרפת למהגר פולני. כשהיה בן 14 איבד את אחת מאצבעותיו בזמן שעבד ככורה פחם.

### קריירה
קופה החל את הקריירה המקצוענית בקבוצת אנז'ה. לאחר שנתיים עבר לסטאד ריימס, זכה איתה בשתי אליפויות בשנים 1953 ו-1955 והגיע איתה לגמר גביע אירופה לאלופות 1956, שבו היא הפסידה לריאל מדריד. קופה עבר לריאל מדריד, שם חבר לשחקנים כמו אלפרדו די סטפנו ופרנץ פושקאש. קופה זכה עם ריאל בשתי אליפויות בשנים 1957 ו-1958, וכן בגביע אירופה לאלופות. קופה היה הצרפתי הראשון שזוכה בגביע זה.

קופה שיחק במדי נבחרת צרפת והבקיע 18 שערים ב-45 משחקים, בין השנים 1952–1962. עם הנבחרת שיחק במונדיאל 1958, שנערך בשוודיה ובו כבש שלושה שערים וצרפת סיימה במקום השלישי.

ב-4 במרץ 2004 נבחר על ידי פלה לאחד מ-125 שחקני הכדורגל החיים הטובים בעולם.

## תארים
שמאל|ממוזער|250px|ריימונד קופה בשנת 1963

### קבוצתיים
;סטאד ריימס
*אליפות צרפת (4): 1952/53, 1954/55, 1959/60, 1961/62
*הגביע הלטיני: 1953

;ריאל מדריד
*גביע אירופה לאלופות (3): 1955/56, 1957/58, 1958/59
*אליפות ספרד (2): 1956/57, 1957/58
*הגביע הלטיני (1): 1957

;נבחרת צרפת
*גביע העולם: 1958 (מקום שלישי)

### אישיים
*כדור הזהב: 1958
*נבחרת הטורניר של גביע העולם: 1958
*כדורגלן השנה בצרפת: 1961
*לגיון הכבוד: 1970
*פיפ"א 100
*רגל הזהב: 2006 (אגדת כדורגל)
*פרס נשיא אופ"א: 2010

## קישורים חיצוניים

*ריימונד קופה באתר התאחדות הכדורגל הצרפתית

## הערות שוליים

קטגוריה:קשרי כדורגל צרפתים
קטגוריה:כדורגלני אנז'ה
קטגוריה:כדורגלני סטאד ריימס
קטגוריה:כדורגלני ריאל מדריד
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:זוכי פרס כדורגלן השנה באירופה
קטגוריה:צרפתים ממוצא פולני
קטגוריה:זוכי פרס נשיא אופ"א
קטגוריה:מעוטרי אות לגיון הכבוד
קטגוריה:ספורטאים צרפתים בספרד
קטגוריה:צרפתים שנולדו ב-1931
קטגוריה:צרפתים שנפטרו ב-2017
ניקיטה בליך

שמאל|ממוזער|180px|ניקיטה בליך, 2013
**ניקיטה יורייביץ' בֶּלִיך** (נכתב גם **ביליך**; רוסית: **Никита Юрьевич Белых**; נולד ב־13 ביוני 1975) הוא פוליטיקאי רוסי, לשעבר ראש מפלגת ברית כוחות הימין (Союз правых сил) ומושל מחוז קירוב בשנים 2009 - 2016.

## ביוגרפיה
שמאל|ממוזער|180px|בפגישה עם הנשיא מדבדב
בליך נולד בעיר פרם ב־1975. אביו מהנדס בתחום התעופה ואימו מרצה לכימיה באוניברסיטה.

סיים לימודי כלכלה באוניברסיטה הממלכתית של פרם ב־1996. כבר בזמן הלימודים החל לעבוד כעיתונאי כלכלי בטלוויזיה המקומית של פרם וכן הקים מספר עסקים בתחום ייעוץ בנושא הפרטה וואוצ'רים (ראה כלכלת רוסיה), שם, לטענתו, עשה את הרווחים הראשונים. החל גם לימודי משפטים באותה אוניברסיטה, אך לא סיים אותם ובשנת 1998 התרכז סופית בעסקים, והתמנה לסגן־נשיא של חברת ההשקעות "קבוצת הפיננסים והתעשייה של פרם".

בשנת 1998 הצטרף גם לפעילות פוליטית במסגרת מפלגת "כח חדש" (Новая сила) של סרגיי קיריינקו, ששימש כראש ממשלת רוסיה, אך פרש בעקבות המשבר הכלכלי של 1998. ב־1999 המפלגה התאחדה עם מספר מפלגות קטנות ל"ברית כוחות הימין", שהצליחה להיכנס אל הדומה השלישית. היא זכתה לתמיכתו של בוריס ילצין, אך כשזה פרש ובמקומו נבחר ולדימיר פוטין תמיכת הנשיא עברה למפלגות אחרות וברית כוחות הימין הייתה לאחת ממפלגות האופוזיציה העיקריות. ב־2001 בליך נבחר מטעם המפלגה למועצה המחוקקת של מחוז פרם. ב־2003 התמודד בבחירות הכלליות, אך המפלגה לא עברה את אחוז החסימה עקב פיצול בהנהגתה ובליך המשיך לשמש בתפקידים ציבוריים בתחום הכלכלה והמיסוי במחוז פרם. ב־2004 התמנה לסגן מושל המחוז.

במאי 2005 נבחר ליושב־ראש ברית כוחות הימין ופרש מתפקידיו הציבוריים, כדי להכין את המפלגה לבחירות לדומה החמישית שנערכו בשנת 2007. גם בבחירות האלה המפלגה לא עברה את אחוז החסימה. בעקבות התבוסה בליך התפטר מהנהגת המפלגה, אך חברי המפלגה הצביעו בעד הישארותו והוא נענה לקריאתם ושב לתפקיד.

בליך אמר שיש לו כוונות להתמודד על תפקיד נשיא רוסיה, אך הוא לא יכל להשתתף בבחירות לנשיאות ב־2008 עקב גילו צעיר (מועמד לנשיאות צריך להיות בן 35 לפחות). בהתאם לזאת המפלגה הודיעה כי לא תציג מועמד מטעמה בבחירות אלה ותתמוך במועמד שלדעתה מייצג את העמדות הדמוקרטיות ביותר.

ב־2009 מונה על ידי הנשיא דמיטרי מדבדב למושל מחוז קירוב. ביוני 2016 נעצר על ידי המשטרה הרוסית באשמת נטילת שוחד והודח מתפקיד המושל.

## קישורים חיצוניים

* 

* האתר האישי של ניקיטה בליך 
* ביוגרפיה באתר מפלגת "ברית כוחות הימין"
* 

## הערות שוליים

קטגוריה:פוליטיקאים רוסים
קטגוריה:רוסים שנולדו ב-1975
טוני

**טוני** הוא כינוי חיבה לשם .

קטגוריה:שמות פרטיים לגברים
קטגוריה:שמות משפחה
קטגוריה:שמות משפחה איטלקיים
בוורן (כדורגל)

**מועדון הספורט בוורן** (בפלמית: **Koninklijke Sportkring Beveren**) הוא מועדון כדורגל בלגי מהעיר הקטנה בוורן שבמזרח פלנדריה, בלגיה. המועדון התקיים באופן עצמאי בין השנים 1934 ועד 2010 אז אוחד עם הכוכב האדום ואסלנד, ב-2022 הוקם מחדש באופן עצמאי.

## היסטוריה
מועדון בשם "סטנדרד קלאב בוורן" הוקם בשנת 1921 ואוחד מאוחר יותר עם מועדון פ.צ. אמיקל (בתרגום לעברית-פ.צ. ידידותי) אך המועדון התפרק בשנת 1931. שלוש שנים מאוחר יותר הכדורגלנים של סטנדרד קלאב החליטו להקים מועדון חדש שלו הם קראו: "אס.קיי. בוורן-ווֶאָס" ומועדון זה הפך לחלק בהתאחדות הכדורגל הבלגית ב-6 בספטמבר 1935. עשר שנים מאוחר יותר שינה המועדון את שמו ל"אס.קיי. בוורן-ווָאס" שכן העיר בוורן שוכנת במחוז "ווָאסלנד-פאיס דה ווֶאָס". אחרי 14 עונות בליגות המחוזיות במדינה העפילה הקבוצה בשנת 1948 לליגה הארצית הרביעית בחשיבותה והעפילה לליגה השלישית בשנת 1951. בשנת 1966 העפילה הקבוצה לראשונה בתולדותיה לליגה השנייה והיוותה את הפתעת הליגה כשזכתה במקום הראשון בליגה השנייה. מאז אותה השנה המועדון ירד מהליגה הבלגית הראשונה רק שלוש פעמים נוספות (1972, 1990 ו-1996) אך בכל אחת משלוש עונות אלו של ירידה חזרה הקבוצה לליגת הבכירה אחרי עונה אחת בלבד. הקבוצה שינתה את שמה בשנת 1978 ל"קיי.אס.קיי בוורן", שם שאותו שמרה עד פירוקה ותחתיו גם הגיעה לתור הזהב של המועדון עם זכייה באליפויות הליגה הבלגית בעונות 1979 ו-1984. בשנת 1979 ניצחה הקבוצה את קבוצת אינטר מילאן בגביע המחזיקות אך הודחה לבסוף בחצי הגמר על ידי ברצלונה. בעונת 2006 הייתה אמורה הקבוצה לרדת לליגה השלישית בשל בעיות ברישום ורישיונות אך לבסוף נותרה בליגה הראשונה. הקבוצה הייתה ידועה בבלגיה בשל ריבוי שחקנים ילידי חוף השנהב, דבר שזכה לביקורת מדי פעם בפעם בתקשורת הבלגית.

בעונת 2006/07 ירדה הקבוצה לליגה השנייה. בעונת 2009/10 סיימה הקבוצה במקום ה-18 והייתה אמורה לרדת לליגה השלישית, אך בעקבות קשיים כלכליים היא אוחדה לתוך קבוצה שכנה, הכוכב האדום ואסלנד. הקבוצה המאוחדת קיבלה את השם ואסלנד-בוורן והיא נחשבת לממשיכת דרכה של הכוכב האדום ואסלנד, כך שההיסטוריה והתארים של בוורן לא נזקפים לזכותה.

## תארים
* **אליפויות [[ליגת העל הבלגית|היופילר ליג]]**: 1979, 1984.
* אליפות **ליגת המשנה הבלגית**: 1967, 1973, 1991, 1997
* **[[הגביע הבלגי]]**: 1978, 1983
* **גביע הליגה הבלגית**: 1984

## קישורים חיצוניים

* 

קטגוריה:קבוצות כדורגל בלגיות
קטגוריה:קבוצות כדורגל שהוקמו ב-1934
קטגוריה:קבוצות כדורגל שהתפרקו